

**REPUBLIKA HRVATSKA**

MEĐIMURSKA ŽUPANIJA



OPĆINA DEKANOVEC

NAČELNIK

F. Andrašeca 41, Dekanovec

Sukladno članku 35.b. Zakona o lokalnoj i područnoj (regionalnoj) samoupravi („Narodne novine br. 33/01, 60/01, 129/05, 109/07 125/08, 36/09, 150/11, 144/12, 19/13, 137/15, 123/17, 98/19, 144/20) i članka 45. stavak 1. Statuta Općine Dekanovec («Službeni glasnik Međimurske županije br. 3/18, 10/20, 6/21, 4/22) Općinskom vijeću Općine Dekanovec podnosim

##### IZVJEŠĆE O RADU NAČELNIKA OPĆINE DEKANOVEC

**za razdoblje od 01.01. - 30.06.2025. godine**

**I.       UVODNI DIO**

 Izvršne poslove obavljao sam sukladno Zakonu o lokalnoj i područnoj (regionalnoj) samoupravi (NN RH 33/01, 60/01, 129/05. 125/08, 36/09, 150/11, 144/12 , 19/13, 137/15, 123/17, 98/19, 144/20) .

U izvještajnom razdoblju, u okviru svog djelokruga, obavljao sam izvršne poslove iz samoupravnog djelokruga općine koji su mi povjereni zakonom, utvrđivao i izrađivao prijedloge općih akata koje donosi Općinsko vijeće, davao mišljenje o prijedlozima odluka i drugih akata koje Općinskom vijeću upute drugi ovlašteni predlagači, izvršavao i osiguravao izvršavanje općih akata općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, provodio izvršenje proračuna Općine za 2025 p.godinu, uz druge prateće akte, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine te obavljao i druge poslove u skladu sa zakonom, statutom Općine i aktima Vijeća.

Radio sam na stvaranju preduvjeta za kvalitetniji, brži gospodarski i društveni razvoj Općine, povećanju standarda i kvalitete osnovnog obrazovanja i predškolskog odgoja te osiguranje potreba stanovništva u oblasti brige o mladima, a posebice visokog školstva te socijalne skrbi, kulture i sporta, uređenju prostora kroz urbanističko planiranje Općine vodeći računa o stvaranju boljih i uspostavi viših ekoloških standarda, izgradnji komunalne infrastrukture, podizanju kvalitete života u Općini i zadovoljavanju potreba građana.

Akti Općinskog vijeća Općine Dekanovec i moji akti, aktualni događaji, obavijesti i informacije iz Općine Dekanovec objavljuju se na oglasnoj ploči Općine Dekanovec, u «Službenom glasniku Međimurske županije», na web stranici Općine, te u lokalnom tisku.

**II. DJELOVANJE OPĆINSKOG NAČELNIKA**

U Općini Dekanovec na dan 30.06.2025. godine ukupno zaposleno u Jedinstvenom upravnom odjelu na neodređeno vrijeme su 2 službenika – pročelnik Jedinstvenog upravnog odjela Općine Dekanovec i referent za financije, proračun i komunalni redar. Radno mjesto pročelnika Jedinstvenog upravnog odjela Općine Dekanovec upotpunjeno je s 26.02.2025. godine.

Djelovanje općinskog načelnika odvijalo se kroz rad Jedinstvenog upravnog odjela Općine Dekanovec koji je i tehnička osnova rada općinskog načelnika. Jedinstveni upravni odjel obavljastručne,opće, administrativno tehničke i druge poslove za potrebe općinskog načelnika, obavlja poslove iz upravnih područja (društvene djelatnosti, gospodarstva, financija, komunalno stambenih djelatnosti, zaštite okoliša te gospodarenja otpadom, prometa i veza, imovinsko pravnih odnosa) kao i druge poslove koji su Zakonom, drugim propisima i općim aktima stavljenim u nadležnost Općine kao jedinice lokalne samouprave.

**Područje financija**

Kao općinski načelnik u izvještajnom razdoblju sam inicirao i nadzirao poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini Dekanovec te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i regionalnoj (područnoj) samoupravi, Zakonom o proračunu i Statutom Općine Dekanovec.

U izvještajnom razdoblju ostvarene su pomoći u iznosu od 75.771,12 eura i to:

* Državni proračun RH 68.262,72 eura – kompenzacijske mjere za izvještajno razdoblje
* Proračun Međimurske županije 7.508,40 eura – prijenos za školski prijevoz

U izvršavanju Proračuna nadzirao sam vođenje računovodstva proračuna, vođenje propisanih poslovnih knjiga, brinuo o prikupljanju prihoda koji pripadaju Općini Dekanovec kao i druge poslove i aktivnosti vezane za financijsko poslovanje Općine Dekanovec.

1. Ukupni prihodi i primici poslovanja Općine Dekanovec ostvareni su:

- prihodi poslovanja: 228.439,97 eura

1. Ukupni rashodi i izdaci poslovanja Općine Dekanovec ostvareni su:

- rashodi poslovanja: 163.924,72 eura

- rashodi za nabavu nefinancijske imovine: 167.029,74 eura

1. Višak prihoda iz prethodnih godina: 167.268,77 eura

I.izmjene i dopune Proračuna Općine Dekanovec za 2025. godinu usvojene su na 21. sjednici Vijeća Općine Dekanovec održanoj dana 18.03.2025. godine. Proračunom Općine Dekanovec planirani su ukupni prihodi i primitci u iznosu od 1.844.311,45 eura te ukupni rashodi i izdaci u iznosu od 1.844.311,45 eura.

Raspoloživa sredstva na poslovnom računu Općine Dekanovec s 30.06.2025. godine iznosila su 139.127,46 eura.

Zaduženje za povrat poreza po godišnjem obračunu poreza i prireza na dohodak za 2024. godinu iznosi 55.575,88 eura, od čega nam je do 30.06.2025. godine skinuto s računa 53.183,86 eura.

**Naplata proračunskih prihoda**

Jedinstveni upravni odjel prati naplatu proračunskih prihoda te usklađuje podatke o naplati istih. Vlastiti prihodi Općine Dekanovec su prihodi od komunalne naknade i komunalnog doprinosa, prihodi od groblja, prihodi od koncesija i najma poslovnog i stambenog prostora, te ostali prihodi.

**Područje urbanizma, graditeljstva, komunalnog gospodarstva i zaštite okoliša**

Kao općinski načelnik obavljao sam redovne djelatnosti vezane uz osiguranje uvjeta uređenja prostora, gospodarenje prostorom Općine Dekanovec kroz uređenje prostora i zemljišta, kao i poslove vezane uz unapređenje zaštite okoliša. U izvještajnom razdoblju u tijeku je postupak transformacije Prostornog plana uređenja Općine Dekanovec. Izrađivač je Zavod za prostorno uređenje Međimurske županije.

**III. PROJEKTI, PLANOVI I AKTIVNOSTI**

Smjernice razvoja utvrđene su proračunom Općine za 2025. godinu i pripadajućim programima i planovima te se kroz navedeno razdoblje postupalo prema usvojenim dokumentima.

1. ***Objekti i komunalna infrastruktura, oprema (konto 4)***

Na području Općine Dekanovec u izvještajnom razdoblju nastavljeni su slijedeći projekti:

U obračunskom razdoblju javili smo se na raspisani natječaj Ministarstva regionalnog razvoja i fondova europske unije sa projektom Obnova zgrade javne i društvene namjene (Dom kulture). Isti projekt nam je odobren te su nam osigurana sredstva u iznosu od 20.000,00 eura.

U obračunskom razdoblju javili smo se na raspisani natječaj Ministarstva demografije i useljeništva sa projektom Opremanje i uređenje dječjeg igrališta u Dekanovcu. Isti projekt nam je odobren te su nam osigurana sredstva u iznosu od 23.099,01 eura.

U izvještajnom razdoblju provedeni je postupak javne nabave „Izgradnja ograde oko nogometnog igrališta u sportsko rekreacijskom centru Dekanovec. Predmet ugovora sufinancira se u okviru projekta „Izgradnja ograde oko nogometnog igrališta u SRC Dekanovec“ putem natječaja LAG-a Međimruski doli i bregi „INT 2.1 – „Poboljšanje životnih uvjeta u lokalnoj sredini“.

Ugovor je potpisani sa direktorom poduzeća METALLIS d.o.o. iz Novakovca.

Ukupna vrijednost radova po ugovoru iznosi 49.240,00 eura bez PDV-a, dok je ukupna cijena s PDV-om 61.550,00 eura.

Na temelju prijave na Poziv na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova za projekt Izgradnja i opremanje ustanove za predškolski odgoj i obrazovanje (matični vrtić) u Općini Dekanovec sa Ministarstvom znanosti i obrazovanja potpisani je Ugovor o dodjeli bespovratnih sredstava za projekte koji se financiraju iz mehanizma za oporavak i otpornost – Izgradnja i opremanje ustanove za predškolski odgoj i obrazovanje (matični vrtić) u općini Dekanovec. U izvještajnom razdoblju projekt izgradnje vrtića glavni je dio posla te se svakodnevno obavljaju aktivnosti vezane uz projekt. Gradnja vrtića započela je ožujku 2025. godine, a jednom tjedno održavaju se koordinacijski sastanci vezano uz samu gradnju te sva ostala pitanja. Do 30.06.2025. godine pristigle su dvije privremene situacije od poduzeća Team građenje d.o.o. u ukupnom iznosu od 132.908,97 eura za građevinske radove, jedna privremena situacija za elektrotehničke radove u iznosu od 1.666,20 eura te

prva privremena situacija od poduzeća Instalomont Termocentar u iznosu od 4.684,48 eura. Stručni nadzor obavlja Moderna energetika d.o.o. te se mjesečno ispostavlja račun na iznos od 1.500,00 eura.

***Komunalno gospodarstvo***

* Javna rasvjeta – u razdoblju od 01.01.-30.06.2025. godine redovito se održava ispravnost rasvjetnih tijela te se radovi izvode prema potrebi.
* Održavanje javnih i zelenih površina i trajni nasadi– za izvještajno razdoblje vršilo se održavanje prema potrebi ovisno o izmjenama godišnjih doba bez većih poteškoća, prema planovima i potrebama
* zemljišta u vlasništvu Općine – redovito se obavlja košnja trave i suzbijanje ambrozije malčiranjem
* Čistoća javnih površina, prometnica, groblja – kroz izvještajno razdoblje čistile su se prometnice te redovito servisirale ostale javne površine kao i sanirao odloženi otpad.
* obavljala se redovita dezinsekcija (suzbijanje) komaraca na području Općine

1. ***Područje odgoja i obrazovanja, predškolskog odgoja i osnovnog obrazovanja***

* Temeljem Odluke o odabiru ponude za školski prijevoz učenika Osnovne škole Domašinec osigurani je prijevoz učenika Osnovne škole Domašinec, a s područja Općine Dekanovec. Prijevoz učenika od nove školske godine povjereno je Autoprijevozništvu «Tim – Turs» vlasnik Marijan Bauer iz Podturna. Cijena prijevoza po danu iznosi 75,00 eura + PDV, što sveukupno iznosi 93,75 eura
* Za novorođenu djecu roditeljima je isplaćena jednokratna naknada (pomoć) u iznosu od 3.318,08 eura (Teo Hajdarović, Lara Kolarić, Izak Baumgartner)
* Dječji vrtić - sufinancirani je boravak djece - 50% sufinanciranja za prvo dijete, za drugo 60% (do 30.06.2024. godine isplaćeno 19.452,35 eura). Broj djece polaznika u vrtiću varira od 25-30.
* Prijevoz učenika osnovnih i srednjih škola – sufinancirani je autobusni prijevoz (do 30.06.2025. isplaćeno 9.656,25, eura)
* Stipendije – s 30.06.2025. godine iz Proračuna Općine stipendiraju se 9 redovna studenta (isplaćeno 8.100,00 eura)
* 400,00 eura isplaćeno za stipendiju učeniku deficitarnog zanimanja (Patrik Đurkin)
* Na osnovu zamolbe PŠ Florijana Andrašeca Dekanovec isplaćeno: 205,00 eura (Novigradsko proljeće) i 600,00 eura za projekt Florijan i ja

1. ***Područje kulture, športa, vatrogastva i civilne zaštite***

Sukladno Zakonu o vatrogastvu DVD -u Dekanovec isplaćena su planirana sredstva (u izvještajnom razdoblju plaćeno 119,54 eura za financijsko-knjigovodstvene usluge).

DVD-u Dekanovec odobreno 5.000,00 eura za obilježavanje 100 godina rada Dobrovoljnog vatrogasnog društva Dekanovec.

Prema izvještajima Fine o ustupljenim prihodima poreza na dohodak za decentralizirane izdatke ustupljeni dio za JVP Općina redovito prebacuje sredstva na račun Grada Čakovca ( u izvještajnom razdoblju plaćeno 1.941,24 eura).

Prema sporazumu sa JVP Čakovec redovito se uplaćuje sredstva ( u izvještajnom razdoblju plaćeno 3.686,04 eura).

Tijekom prvog polugodišta 2025. godine Općina je pomagala svim udrugama s područja kulture i športa kako bi iste mogle djelovati te time potaknuti život u samoj sredini s ciljem očuvanja kulture baštine, tradicije, brendiranje kantora Florijana Andrašeca te razvoj i promicanje zdravog života kroz sportske udruge, a shodno odobrenim projektima po natječaju:

* Limena glazba Dekanovec – 3.310,00 eura
* Udruga Florijan Andrašec Dekanovec – 1.000,00 eura
* NK Mladost Dekanovec – 3.350,00 eura
* SRD Mura Dekanovec – 700,00 eura
* LD Fazan Dekanovec – Podturen – 500,00 eura
* Udruga dragovoljaca i veterana domovinskog rata – 200,00 eura
* Murid – 200,00 eura
* Dosti – 300,00 eura

1. ***Područje socijalne skrbi***

Iz proračuna Općine isplaćene su uskrsnice za umirovljenike s područja Općine Dekanovec te pomoć invalidnim i nemoćnim osobama u iznosu od 10.870,00 eura

* prema Odluci načelnika sufinancira se pomagač djetetu s poteškoćama (Ivan Zrna) – do 30.06.2025. isplaćeno 1.556,79 eura

1. ***Dugoročni kredit***

U obračunskom razdoblju Općina Dekanovec nema obveze po kreditu.

1. ***Ostalo***

* Općina Dekanovec surađuje sa svim općinama i gradovima na području Međimurske županije kao i van nje, razmjenjuje iskustva i razvija suradnju na potrebnim područjima sa svim nadležnim institucijama, županijskim i državnim poduzećima

KLASA: 024-02/25-01/

URBROJ: 2109-20-03-25-01

Dekanovec, 10.07.2025.

**Načelnik**

**Ivan Hajdarović**