

REPUBLIKA HRVATSKA



MEĐIMURSKA ŽUPANIJA

**OPĆINA DEKANOVEC**

Adresa sjedišta: Florijana Andrašeca 41, Dekanovec

OIB: 34666892913

Broj RKP-a: 32867

MB: 02582236

Šifra djelatnosti: 8411

Razina: 22, 23

Šifra općine: 603

**Akt: Polugodišnji izvještaj o izvršenju proračuna za razdoblje 01.01.-30.06.2025. godinu (Zakon o proračunu (NN 144/21) članak 76-91))**

**OBRAZLOŽENJE UZ POLUGODIŠNJI IZVJEŠTAJ O IZVRŠENJU PRORAČUNA**

**OPĆINE DEKANOVEC ZA RAZDOBLJE 01.01.-30.06.2025. GODINE**

Odredbom članaka 76. – 91.163. točka 5. Zakona o proračunu (Narodne novine, broj 144/21) te Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, broj 85/23), utvrđena je obveza upravnog tijela zaduženog za financije da podnese načelniku izvještaj o polugodišnjem izvršenju proračuna za tekuću proračunsku godinu do 15. rujna tekuće godine, a načelnik je u obvezi da podnese predstavničkom tijelu, na donošenje polugodišnji izvještaj o izvršenju proračuna do 30. rujna tekuće godine za proračunsko razdoblje od 01.01.-30.06. tekuće godine.

Sadržaj polugodišnjeg izvještaja o izvršenju proračuna propisan je člankom 76. Zakona o proračunu i člancima Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) te isti obuhvaća:

1. Opći dio proračuna koji čini Račun prihoda i rashoda i Račun financiranja na razini

odjeljka ekonomske klasifikacije

2. Posebni dio proračuna po organizacijskoj i programskoj klasifikaciji na razini odjeljka

ekonomske klasifikacije

3. Izvještaj o zaduživanju

4. Izvještaj o korištenju proračunske zalihe

5. Izvještaj o danim jamstvima i izdacima po jamstvima

6. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

7. Obrazloženje ostvarenja prihoda i primitaka, te rashoda i izdataka

Sukladno odredbama Zakona o proračuna i Pravilnika o polugodišnjem i godišnjem izvještaju o izvršenju proračuna, u općem i posebnom dijelu polugodišnjeg izvještaja o izvršenju Proračuna Općine Dekanovec za 2025. godinu, prikazani su podaci o planiranim prihodima/primicima i rashodima/izdacima kroz Izvorni plan kao i podaci o njihovu izvršenju u 2025. godini, a u općem dijelu dani su i usporedni podaci o godišnjem izvršenju u 2024. godini. Sukladno Pravilniku, Izvorni plan je proračun odnosno posljednje izmjene i dopune proračuna donesene od strane Općinskog vijeća. Podaci o izvršenju iskazani su na razini odjeljka ekonomske klasifikacije (četvrta razina računskog plana proračuna), dok su podaci o planu iskazani na manje detaljnoj razini odnosno na razini podskupine ekonomske klasifikacije (treća razina računskog plana proračuna) sukladno usvojenom Proračunu za 2025. godinu.

Proračun Općine Dekanovec, pa tako i polugodišnji obračun Proračuna Općine Dekanovec za razdoblje 01.01.2025. – 30.06.2025. godine sastavljen je na temelju odredaba Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna i financijskog plana (NN br. 85/23).

I. izmjene i dopune Proračuna Općine Dekanovec za 2025. godinu usvojene su na 21. sjednici Vijeća Općine Dekanovec održanoj dana 18.03.2025. godine. Proračunom Općine Dekanovec planirani su ukupni prihodi i primitci u iznosu od 1.844.311,45 eura te ukupni rashodi i izdaci u iznosu od 1.844.311,45 eura.

U Tablici 1. dan je sumarni prikaz planiranih iznosa prihoda i primitaka Općine Dekanovec kao i rashoda i izdataka u razdoblju od 01.01.-30.06.2025. godine.

Tablica 1.

|  |  |  |  |
| --- | --- | --- | --- |
| **KONTO** | **NAZIV** | **PLAN** | **IZVRŠENJE DO 30.06.2025. GODINE** |
| 6 | Prihodi poslovanja | 1.704.311,45 | 228.439,97 |
| 7 | Prihodi od prodaje nefinancijske imovine | 20.000,00 | 0,00 |
| 3 | Rashodi poslovanja | 491.160,00 | 163.924,72 |
| 4 | Rashodi za nabavu nefinancijske imovine | 1.353.151,45 | 167.029,74 |
| Razlika – višak/manjak ((6+7) – (3+4)) | | -120.000,00 | -102.514,49 |
| Višak/manjak prihoda iz prethodnih godina | | 120.000,00 | 167.268,77 |
| **Ukupno prihodi i primici** | | **1.724.311,45** | **228.439,97** |
| **Višak/manjak prihoda iz prethodnih godina** | | **120.000,00** | **167.268,77** |
| **Ukupno rashodi i izdaci** | | **1.844.311,45** | **330.954,46** |
| **PRIHODI UKUPNO** | | **1.844.311,45** | **395.706,74** |
| **RASHODI UKUPNO** | | **1.844.311,45** | **330.954,46** |
| **Višak/Manjak + Neto financiranje** | | **0,00** | **64.754,28** |

**I PRIHODI I PRIMICI**

Proračunom za 2025. godinu planirani su prihodi i primici u visini od 1.844.311,45 EUR, dok je izvršenje u visini od 228.439,97 eur ili 13,25 %. Temeljem Naputka o načinu uplaćivanja prihoda u proračun, obaveznih doprinosa te prihoda za financiranje drugih javnih potreba za 2023. godinu (NN 11/2021, 49/2021, 73/2021). , te kompenzacijskih mjera za ublažavanje posljedica porezne reforme, odnosno izmjena u sustavu poreza na dohodak, jedna od ključnih ovogodišnjih izmjena i najveći prihod svakako su dobivene pomoći iz državnog proračuna koje su planirane u mjesečnom iznosu od 11.377,12 eur , a isplaćuju se u 12 mjesečnih rata što godišnje iznosi 136.525,44 eur . Obzirom da je predviđeno i knjigovodstveno evidentiranje povrata poreza na dohodak po godišnjoj prijavi, koje do 30.06.2025. iznosi -53.183,86 eur.

Sukladno Uputama Ministarstva financija od i ove je godine u financijski plan potrebno uključiti i predviđeni majak, odnosno višak prihoda, te s navedenim bilančnim kategorijama postići uravnoteženje.

Rezultat poslovanja za tekuće izvještajno razdoblje iznosi manjak od 102.514,49 eura, međutim s viškom prihoda iz prošle godine u iznosu od 167.029,74 eura dolazimo do viška prihoda u iznosu od 64.754,28 eura. Na utvrđeni rezultat manjka tekućeg izvještajnog razdoblje dovele su nas obveze koje se odnose na izgradnju dječjeg vrtića jer odobrena sredstva još nisu doznačena na poslovni račun Općine.

Prihodi poslovanja (skupina 6) ostvareni u izvještajnom razdoblju iznose 228.439,97 eura ili 13,40%, a ostvareni su na slijedećim kontima:

Konto 611 Porez i prirez na dohodak – najveća prihodovna stavka proračuna svakako je porez na dohodak planiran u iznosu od 287.700,00 eura, a ostvaren u iznosu od 121.392,99 eura ili 42,19%. Porez i prirez na dohodak izvršen je u većem iznosu u odnosu na prethodnu godinu (indeks izvršenja u odnosu na prethodnu godinu je povećanje od 21,4%) .

Konto 613 Porez na imovinu – odnosi se na porez na promet nekretnina. Stavka je planirana u iznosu od 4.500,00 eura, a ostvarena u iznosu od 768,82 eura ili 17,08%. Naplatu poreza vodi Porezna uprava.

Konto 614 Porez na robu i usluge – odnosi se na općinske poreze i to porez na tvrtku i naziv (dugovanja), porez na potrošnju alkoholnih i bezalkoholnih pića . Proračunom za 2025. godinu planirano je u iznosu od 6.050,00 eura, a ostvareno u iznosu od 3.017,83 eura što iznosi 49,88%. Naplatu i obračun navedenih prihoda također vodi Porezna uprava. U ovom obračunskom razdoblju prihodi su veći u odnosu na prošlogodišnje prihode.

Konto 633 Pomoći proračunu iz drugih proračuna – sredstva tekućih pomoći iz državnog proračuna i kapitalne pomoći planirana su u iznosu od 640.000,00 eura, a ostvareno 75.771,12 eura. Pristigle pomoći u prvom polugodištu 2025. godine odnose se samo na tekuću pomoć iz državnog proračuna – kompenzacijske mjere te prijenos sredstava iz županijskog proračuna za školski prijevoz.

Konto 634 Pomoći od izvanproračunskih korisnika – ukupno je planirano 5.500,00 eura, a uključene su tekuće pomoći dobivene od HZZ-a za financiranje javnih radova. Tijekom izvještajnog razdoblja 2025. godine nije bilo zaposlenja s osnove javnih radova tako da su prihodi 0,00.

Konto 638 Pomoći iz državnog proračuna temeljem prijenosa EU sredstava – ukupno je planirano 684.951,45 eura. U prvom izvještajnom razdoblju ostvareno 0,00 eura jer još uvijek nisu doznačena odobrena sredstva za izgradnju dječjeg vrtića.

Konto 64 Prihodi od imovine – uključuje prihode od kamate na depozite po viđenju, prihode od dobiti, naknade za korištenje državnog poljoprivrednog zemljišta, naknade od koncesija, prihodi od iznajmljivanja stambenog i poslovnih prostora, prihodi od korištenja javnih površina, prihodi od legalizacije te prihod od spomeničke rente. Ukupno planirano 20.890,00 eura, a ostvareno 4.406,93 eura ili 21,10%.

Konto 65 Prihodi od administrativnih pristojbi, pristojbi po posebnih propisima i naknada – ukupno planirano 52.720,00 eura, a izvršeno 22.918,48 eura ili 43,47%. Prihodi se odnose na prihod od prodaje državnih biljega, prihodi vodnog gospodarstva, prihodi od groblja, komunalni doprinos, komunalna naknada te ostali nespomenuti prihodi. Prihodi su skoro identični kao za isto razdoblje prethodne godine.

Prihodi poslovanja (skupina 7) planirani u izvještajnom razdoblju iznose 20.000,00 eura .

**II RASHODI I IZDACI**

Rashodi poslovanja (skupina 3) realizirani u izvještajnom razdoblju iznose 163.924,72 eura.

Rashodi poslovanja (skupina 4) realizirani u izvještajnom razdoblju iznose 167.029,74 eura.

Konto 31 Rashodi za zaposlene – odnosi se na plaću za zaposlenu u Jedinstvenom upravnom odjelu Općine Dekanovec, zaposlene po javnim radovima te naknade troškova zaposlenim. Proračunom za 2025. godinu planirano je 67.160,00 eura, a izvršeno 21.656,85 eura ili 32,25%. Troškovi za zaposlene po javnim radovima nema jer nije došlo do realizacije. Shodno tome rashodi u ovom izvještajnom razdoblju povećani su u odnosu na rashode ostvarenih u izvještajnom razdoblju prošle godine. Razlog tome je što je u Jedinstvenom upravnom odjelu zaposleni pročelnik.

Konto 32 Materijalni rashodi – čine rashodi za materijal i energiju, rashodi za usluge te ostali nespomenuti rashodi poslovanja. Planirano je 247.230,00 eura, a izvršeno 69.534,95 eura ili 28,13%.

Konto 34 Financijski rashodi odnose se na usluge platnog prometa, zatezne kamate te ostale financijske rashode. Planirano je 1.470,00 eura, a realizirano 594,86 eura ili 40,47%.

Konto 35 Subvencije – plan za 2025. godinu je 9.000,00 eura, a izvršeno je 1.435,23 eura ili 15,95 %

Konto 36 Pomoći unutar proračuna – odnosi se na decentralizirana sredstva za JVP Čakovec, troškove dječjeg vrtića (kojima je osnivač druga jedinica lokalne samouprave) te troškovi po Sporazumu za Javnu vatrogasnu postrojbu Čakovec. Plan za 2025. godinu bio je 51.200,00 eura, a realizirano u izvještajnom razdoblju 23.644,40 eura ili 46,18%.

Konto 37 Naknade građanima i kućanstvima odnose se na socijalne naknade – naknade za novorođeno dijete, naknade za umirovljenike, stipendije, pomoći obiteljima i kućanstvima, školski prijevoz, dječji darovi, školski udžbenici, asistenti za djecu s posebnim potrebama i slično.

Planirano je 55.050,00 eura, a realizirano 32.573,89 eura ili 59,17%.

Konto 38 Ostali rashodi – planirani su u iznosu od 60.050,00 eura, a realizirani u iznosu od 14.484,54 eura ili 24,12%. Rashodi uključuju razne tekuće donacije udrugama, vjerskim organizacijama, Crveni križ, škola i drugo.

Konto 41 Rashodi za nabavu neproizvedene dugotrajne imovine – planirani rashodi u 2024. godini iznose 16.000,00 eura.

Konto 42 Rashodi za nabavu proizvedene dugotrajne imovine – planirani rashodi na investicijama planirani su u iznosu od 1.337.151,45 eura, a realizirani u izvještajnom razdoblju u iznosu od 167.029,74 eura ili 12,49%.

Neutrošena sredstva (poslovni račun) na početku obračunskog razdoblja iznosila su 186.465,54 eura, a krajem obračunskog razdoblja iznose 139.127,46 eura.

Navedena stanja sredstava na početku i na kraju obračunskog razdoblja sadrže sredstva Hrvatskih voda d.d. za koje se ubire naknada za uređenje voda, a ne iskazuje se niti u prihodima, niti u rashodima.

**Ostalo**

Tijekom izvještajnog razdoblja općina nije imala prihode od vlastite djelatnosti, jer nema ustrojenu takvu djelatnost. Općina nije davala nikakve zajmove.

Veća odstupanja od ostvarenja u izvještajnom razdoblju prethodne godine desila su se u većim dijelom zbog provođenja drugih i različitih aktivnosti u ovom izvještajnom razdoblju nego su to bile aktivnosti u istom razdoblju prošle godine te zbog nekih ispravaka knjiženja.

|  |  |
| --- | --- |
| Udjeli u javnim poduzećima | 362.404,50 |
| Pre-kom d.o.o. Prelog | 1.800,00 |
| Međimurje-plin | 163.514,50 |
| Međimurske vode | 197.090,00 |

|  |  |
| --- | --- |
| Stanje žiro-računa – euro | 139.127,46 |
|  |  |

Višak/manjak prihoda tekuće godine

Manjak prihoda za period 1. siječnja do 30. lipnja tekuće godine iznosi 102.514,49 eura kao razlika između ostvarenih prihoda u iznosu od 228.439,97 eura i izvršenih rashoda u iznosu od 330.954,46 eura.

Međutim s viškom prihoda iz prošle godine u iznosu od 167.029,74 eura, s 30.06.2025. godine dolazimo do viška prihoda u iznosu od 64.754,28 eura.

|  |
| --- |
| ***Stanje nepodmirenih obveza***  Stanje nepodmirenih obveza na početku godine iznosilo je 19.197,10 eura, a na kraju obračunskog razdoblja iznosi 74.373,51 eura.  Na dan 30.06.2025. godine dospjelo je 9.562,40 eura obveza. Većina dospjelih obveza podmirile su se prvih 10-tak dana mjeseca srpnja 2025. godine.  Nedospjele obveze iznose 64.811,11 eura te se većina odnosi na obveze za izgradnju dječjeg vrtića. |

# Popis sudskih sporova u tijeku

Na dan 30.06.2025. godine Općina Dekanovec nije imala sudske sporove u tijeku.

**OBRAZLOŽENJE IZVRŠENJA PROGRAMA IZ POSEBNOG DIJELA PRORAČUNA S CILJEVIMA KOJI SU OSTVARENI PROVEDBOM PROGRAMA I POKAZATELJIMA USPJEŠNOSTI REALIZACIJE TIH CILJEVA**

**III POSEBNI DIO PRORAČUNA**

U posebnom dijelu proračuna planski podaci rashoda i izdataka raspoređeni su na način da se poštuju sve zakonom propisane klasifikacije:

• Organizacijska (podaci su razvrstani po razdjelima i glavama)

• Ekonomska (prilikom planiranja koriste se računi računskog plana)

• Funkcijska (svakom je programu dodijeljena šifra – četveroznamenkasti broj funkcije koji se izvršava kroz određene programe)

• Programska (unutar razdjela i glava proračuna osnovne planske cjeline su Programi, koji se izvršavaju kroz različite aktivnosti)

• Izvori financiranja (prihodi i primici grupirani su u skupine iz kojih se podmiruju rashodi i izdaci određene vrste i namjene; navedeno se provodi zbog praćenja namjenskog trošenja proračunskog novca)

Za potrebe planiranja proračuna za 2025. godinu definirana je Organizacijska klasifikacija kako slijedi:

**RAZDJEL 001 – ZAKONODAVNA I IZVRŠNA TIJALA, JEDINSTVENI UPRAVNI**

**ODJEL**

**GLAVA 001 ZAKONODAVNA I IZVRŠNA TIJELA, JEDINSTVENI UPRAVNI ODJEL**

Dodatno obrazloženje rashoda i izdataka po organizacijskoj i programskoj klasifikaciji daje se kako slijedi:

Izvršenje po organizacijskoj klasifikaciji

Općina Dekanovec je Odlukom o unutarnjem ustrojstvu obavljanje svih poslova iz samoupravnog djelokruga Općine Dekanovec, kao i poslova državne uprave prenijetih na Općinu Dekanovec, ustrojila Jedinstveni upravni odjel Općine Dekanovec.

Jedinstveni upravni odjel Općine Dekanovec obavlja upravne i stručne poslove iz samoupravnog djelokruga Općine kao jedinice lokalne samouprave, sukladno zakonima i drugim propisima, a naročito:

- poslove koji spadaju u društvene djelatnosti: kulture, tehničke kulture, športa, odgoja djece predškolske dobi, osnovnog školstva, socijalne skrbi, zdravstva i udruga građana

- obavlja stručne i administrativno-tehničke poslove u svezi s pripremom sjednica Općinskog vijeća Općine Dekanovec, te priprema nacrte akata iz nadležnosti Općinskog vijeća i načelnika Općine Dekanovec

- poslove opće uprave: opće i kadrovske poslove, obavljane poslova i vođenje evidencija iz oblasti radnih odnosa, osiguranje uvjeta za rad Jedinstvenog upravnog odjela (održavanje i čišćenja prostorija, nabava opreme i sl.), poslove pismohrane i čuvanja arhivskog materijala, otpreme pošte

- poslove vezane uz izradu i donošenje dokumenata prostornog uređenja

- poslove pripreme akata u gospodarenju nekretninama i pokretninama u vlasništvu Općine Dekanovec

-donosi rješenja iz djelokruga Jedinstvenog upravnog odjela

- poslove financijskog i materijalnog poslovanja Općine: izrada proračuna, izrada izvješća o izvršenju proračuna, poslovi vođenja knjigovodstva, obavljanje računovodstvenih poslova i drugih poslova važnih za izvršenje proračuna, kao i poslove obračuna i isplate plaća i drugih naknada po osnovi radnog odnosa.

- komunalne poslove: izrađuje i provodi program građenja i održavanja objekata i uređaja komunalne infrastrukture, vrši nadzor nad provođenjem agrotehničkih mjera, provodi komunalni red, vođenje upravnih postupaka u oblasti komunalnog gospodarstva, održavanja groblja i javnih površina, čišćenje i održavanje objekata u vlasništvu Općine

- poslove vezane za unapređenje prometa na području Općine Dekanovec

- obavlja poslove provedbe Zakona o postupanju s nezakonito izgrađenim zgradama sukladno zakonskim ovlastima

- poslove vezane za gospodarski razvoj Općine Dekanovec

- prati objavu natječaja, te priprema i izrađuje prijave projekata za dodjelu sredstava iz fondova Europske unije, fondova ministarstva i drugih institucija

Zakonom o proračunu, Pravilnikom o polugodišnjem i godišnjem izvještaju o izvršenju programa, propisano je da obrazloženje izvršenja programa iz posebnog dijela proračuna treba sadržavati djelokrug rada, obrazloženje programa, zakonska podloga na kojoj se zasnivaju programi te određivanje ciljeva koji su ostvareni provedbom programa i pokazatelje uspješnosti realizacije tih ciljeva, odnosno rezultata koji su se postigli provedbom programa te aktivnosti i projekata, koji su sadržani u svakom od tih programa.

Pozivom na navedeno, u privitku ovog izvješća prilažu se izvješća o izvršenju programa proračuna Općine Dekanovec.

***PROGRAM 1001 REDOVNI IZDACI POSLOVANJA*** (Općinsko vijeće, načelnik, Jedinstveni upravni odjel,(place i naknade), Javni radovi, financijski rashodi, rashodi za redovno poslovanje, postrojenje i oprema, računalne usluge, ostale intelektualne usluge, rashodi provedenih lokalnih izbora).

Naziv programa: Plan: Izvršenje do Index

30.06.2025.:

PROGRAM 1001 Redovni izdaci poslovanja 240.580,00 79.688,01 33,12%

***PROGRAM 1002 ODRŽAVANJE KOMUNALNE INFRASTRUKTURE*** (odvoz smeća, deratizacija, pričuva, održavanje groblja, čišćenje snijega, održavanje poljskih puteva, odvodnja oborinskih voda, održavanje javnih površina, održavanje nerazvrstanih cesta, ostale komunalne usluge, tekuće i investicijsko održavanje, čišćenje, veterinarske usluge,).

Naziv programa: Plan: Izvršenje do Index

30.06.2025.:

PROGRAM 1002 Održavanje komunalne infrastrukture 92.980,00 17.259,61 18,56%

***PROGRAM 1003 OBRAZOVANJE*** (predškolski odgoj, stipendiranje studenata, sufinanciranje prijevoza)

Naziv programa: Plan: Izvršenje do Index

30.06.2025.:

PROGRAM 1003 Obrazovanje 67.000,00 37.608,60 56,13%

***PROGRAM 1004 PROTUPOŽARNA ZAŠTITA (DVD Dekanovec, Javna vatrogasna postrojba)***

Naziv programa: Plan: Izvršenje do Index

30.06.2025.:

PROGRAM 1004 Protupožarna zaštita 23.200,00 9.746,82 42,01%

***PROGRAM 1005 KULTURA (Limena glazba Dekanovec, Udruga KUU “Florijan Andrašec”)***

Naziv programa: Plan: Izvršenje do Index

30.06.2025.:

PROGRAM 1005 Kultura 18.000,00 4.310,00 23,94%

***PROGRAM 1006 SPORTSKE UDRUGE (NK Mladost Dekaknovec, SRD Mura Dekanovec, LD Fazan Dekanovec)***

Naziv programa: Plan: Izvršenje do Index

30.06.2025.:

PROGRAM 1006 Sportske udruga 16.450,00 3.350,00 25,77%

***PROGRAM 1007 OSTALE UDRUGE (Udruga veterana domovinskog rata, ostale nespomenute udruga, političke stranke, umirovljenici)***

Naziv programa: Plan: Izvršenje do Index

30.06.2025.:

PROGRAM 1007 Ostale udruga 3.500,00 700,00 20,00%

***PROGRAM 1008 RELIGIJA (vjerske zajednice)***

Naziv programa: Plan: Izvršenje do Index

30.06.2025.:

PROGRAM 1008 Religija 1.500,00 0,00 0,00%

***PROGRAM 1010 SOCIJALNA ZAŠTITA (porodiljne naknade, socijalne pomoći građanima, crveni križ)***

Naziv programa: Plan: Izvršenje do Index

30.06.2025.:

PROGRAM 1010 Socijalna zaštite 31.450,00 14.417,64 33,18%

***PROGRAM 1011 DONACIJE (dječji darovi, škola)***

Naziv programa: Plan: Izvršenje do Index

30.06.2025.:

PROGRAM 1011 Donacije 7.200,00 0,00 0,00%

***PROGRAM 1012 PROSTORNO PLANIRANJE I DOKUMENTACIJA (izrada dokumentacije, geodetsko-katastarske usluge)***

Naziv programa: Plan: Izvršenje do Index

30.06.2025.:

PROGRAM 1012 Prostorno planiranje i dokumentacija 37.500,00 0,00 0,00%

***PROGRAM 1013 KOMUNALNA INFRASTRUKTURA (dječji vrtić, multifunkcionalna polivalentna sportska dvorana, zgrada Općine, Dom zdravlja, pješačko-biciklističke staze/nerazvrstane ceste, vatrogasni dom, spomen park i pilovi, Dom kulture, dječje igralište, ostali poslovni građevinski objekti, nerazvrstane ceste, nerazvrstana cesta prema groblju, Sportsko – rekreacijski centar Mladost, Južna privredna zona Dekanovec, plinovod, vodovod, kanalizacija, Dom za starije i nemoćne osobe, javna rasvjeta, groblje i sakralni objekti)***

Naziv programa: Plan: Izvršenje do Index

30.06.2025.:

PROGRAM 1013 Komunalna infrastruktura 1.261.951,45 161.868,78 12,83%

***PROGRAM 1014 NEFINANCIJSKA IMOVINA (ostala zemljišta)***

Naziv programa: Plan: Izvršenje do Index

30.06.2025.:

PROGRAM 1014 Nefinancijska imovina 16.000,00 0,00 0,00%

***PROGRAM 1015 POTPORE POLJOPRIVREDI (Kontrola plodnosti tla, sufinanciranje mladih poljoprivrednih obitelji)***

Naziv programa: Plan: Izvršenje do Index

30.06.2025.:

PROGRAM 1014 Potpore poljoprivredi 5.000,00 0,00 0,00%

***PROGRAM 1016 KANALIZACIJA (Kanalizacija i oborinska kanalizacija)***

Naziv programa: Plan: Izvršenje do Index

30.06.2025.:

PROGRAM 1014 Izgradnja kanalizacije 20.000,00 0,00 0,00%

**Referent za financije, proračun**

**i komunalni redar**

**Marija Marković**