

REPUBLIKA HRVATSKA

 MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

KLASA: 024-01/25-01/04

URBROJ: 2109-20-02-25-17

Dekanovec, 18.07.2025.

Na temelju članka 20. Zakona o lokalnim porezima („NN“ broj 115/16, 101/17, 114/22, 114/23, 152/24) te članka 31. Statuta Općine Dekanovec („Službeni glasnik Međimurske županije“ broj 3/18, 10/20, 6/21 i 4/22), Općinsko vijeće Općine Dekanovec na 2. sjednici održanoj 18.07.2025. godine donijelo je

**IZMJENE I DOPUNE ODLUKE O**

**OPĆINSKIM POREZIMA OPĆINE DEKANOVEC**

**I. OPĆE ODREDBE**

**Članak 1.**

U Odluci o općinskim porezima Općine Dekanovec („Službeni glasnik Međimurske županije“ broj 4/25) – dalje: Odluka, mijenja se članak 2. koji sada glasi:

„Općina Dekanovec uvodi sljedeće lokalne poreze:

1. porez na nekretnine
2. porez na potrošnju
3. porez na korištenje javnih površina.“

**Članak 2.**

Dodaju se novi članci 5., 6. i 7., a dosadašnji članci 5. i 6. postaju članci 8. i 9.

Dosadašnja odredba IV. Prijelazne i završne odredbe postaje odredba V te se dodaje nova odredba IV koja sada glasi:

# „POREZ NA KORIŠTENJE JAVNIH POVRŠINA

## Članak 5.

1. Javne površine u smislu ove odluke su sve javne površine određene odlukom kojom se uređuje komunalni red i odlukom kojom se uređuje trgovina na malo izvan prodajnih objekata na području Općine Dekanovec.
2. Obveznici poreza na korištenje javnih površina su fizičke i pravne osobe koje koriste javne

površine u vlasništvu Općine Dekanovec.

## Članak 6.

1. Visina poreza na korištenje javnih površina u svrhu postave ugostiteljskih terasa (montažne terase) utvrđuje se kako slijedi:
2. Za korištenje javne površine u svrhu postave otvorene ugostiteljske terase (montažne)– 0,30 eura/m2 dnevno

## Članak 7.

1. Nadležno porezno tijelo za utvrđivanje i naplatu poreza na porez na korištenje javnih površina je Jedinstveni upravni odjel Općine Dekanovec.
2. Rješenje o obračunu poreza iz članka 6. stavka 1. ove Odluke donosi službenik Jedinstvenog upravnog odjela Općine Dekanovec u čijem opisu poslova radnog mjesta utvrđenih Pravilnikom o unutarnjem redu je vođenje upravnih postupaka i rješavanje u upravnim stvarima u

predmetima općinskih poreza.

1. Rok za plaćanje poreza iz članka 6. ove Odluke je 8 dana od dana izdavanja rješenja.
2. Kontrolu korištenja javnih površina iz ove Odluke obavlja komunalni redar.“

**Članak 3.**

Ove izmjene i dopune Odluke o općinskim porezima Općine Dekanovec stupaju na snagu prvog dana od dana objave u „Službenom glasniku Međimurske županije“

**PREDSJEDNICA OPĆINSKOG VIJEĆA**

**Mišela Božić**